CELEX: 32022D0885
Language: sl
Date: 2022-06-03 00:00:00
Title: Sklep Sveta (SZVP) 2022/885 z dne 3. junija 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

3.6.2022   
               
               
                  SL
               
               
                  Uradni list Evropske unije
               
               
                  L 153/139
               
            
         SKLEP SVETA (SZVP) 2022/885
         z dne 3. junija 2022
         o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Sklep 2014/145/SZVP (1).
                  
               
                     (2)
                  
                  
                     Unija še vedno neomajno podpira suverenost in ozemeljsko nedotakljivost Ukrajine.
                  
               
                     (3)
                  
                  
                     Svet meni, da bi bilo treba uvesti dodatne možnosti odstopanja od zamrznitve premoženja in prepovedi dajanja sredstev in gospodarskih virov na razpolago osebam in subjektom, uvrščenim na seznam.
                  
               
                     (4)
                  
                  
                     Sklep 2014/145/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V členu 2 Sklepa 2014/145/SZVP se doda naslednji odstavek:
            
               
                  „13.   Odstavka 1 in 2 se ne uporabljata za sredstva ali gospodarske vire, ki so nujno potrebni za zagotavljanje elektronskih komunikacijskih storitev telekomunikacijskih operaterjev Unije ter za zagotavljanje pripadajočih zmogljivosti in storitev, potrebnih za delovanje, vzdrževanje in varnost takih komunikacijskih storitev, v Rusiji, v Ukrajini, v Uniji, med Rusijo in Unijo ter med Ukrajino in Unijo, in za storitve podatkovnih središč v Uniji.“.
               
            
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 3. junija 2022
            
               
                  Za Svet
               
               
                  predsednica
               
               C. COLONNA
            
         
         
            (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).